Tegemist jätkub: teises aias saab  katsuda kängurusid, kes vabalt ringi jalutavad ja külalistelt nosimist nuiavad (spetsiaalset toitu võid tasu eest omastada väravast). Esindatud on platipus (vees elav nokaga imetaja, kelle esiisad möllasid 130 miljonit aastat tagasi ringi dinosaurustega), tasmaania kurat, emud, dingod, sipelgasiil, vombat, lendrebane, krokodillid, maod jm Austraalia tunnusloomad; ning mu isiklik suur lemmik, veedraakon, suuremat sorti sõbralik sisalik. Viimane jalutab vabalt ringi igal pool kõnniteedel, vaata, et otsa ei  astu!